chhatramani/nepal_legal_regulations_corpus_np huggingface dataset:
सैनिक हवाई सेवा नियमावली २०७४ (Military Air Service Regulation, 2017)

१९. स्थानीय, मानार्थ तथा विशेष बढुवा: स्थानीय, मानार्थ तथा विशेष बढुवा सम्बन्धी व्यवस्था सैनिक नियमावली बमोजिम हुनेछ । २०. कार्यवाहक बढुवा: (१) सैनिक हवाई सेवाको बढुवाको लागि सम्भाव्य उम्मेदवार भएका र अधिकृत पदमा देहाय बमोजिमको सेवा अवधि पूरा गरेका सेनानी देखि सहायक रथीसम्मका अधिकृतलाई एक तह माथिको पद रिक्त रहेको अवस्थामा बढुवा समितिको सिफारिसमा आवश्यकता अनुसार नियम १४ बमोजिमको अधिकारीले कार्यवाहक बढुवा गर्न सक्नेछ:- । बढुवा हुने पद अधिकृत सेवा अवधि । उपरथी बीस वर्ष । सहायक रथी उन्नाइस वर्ष । महासेनानी सोह्र वर्ष । प्रमुख सेनानी बाह्र वर्ष । सेनानी छ वर्ष । (२) उपनियम (१) को आधारमा बढुवा गर्दा ज्येष्ठतालाई प्राथमिकता दिनुपर्नेछ । (३) उपनियम (१) बमोजिम कार्यवाहक बढुवा भएका अधिकृतले कार्यवाहक पाएको पदको तलब र दर्ज्यानी चिन्ह लगाउन पाउनेछ । तर सो कार्यवाहक अवधि पदावधिमा गणना हुने छैन । (४) कार्यवाहक बढुवा हुने अधिकृतले कार्यवाहक अवधिको तलब वृद्धि (ग्रेड) पाउने छैन । परिच्छेद-४ । विविध । २१. सरुवा नगरिने: सैनिक हवाई सेवाको कुनै समूह वा उपसमूहको सैनिकलाई अर्को समूह वा उपसमूहको पदमा सरुवा गरिने छैन । २२. भत्ता: सैनिक हवाई सेवाको देहायको समूहको अधिकृतले नेपाल सरकारले तोके बमोजिम देहाय बमोजिमको भत्ता पाउन सक्नेछ:- । (क) पाइलट समूहको लागि:- । (१) हवाई भत्ता, । (२) बाउन्टी भत्ता, । (३) स्टोल एयर फिल्ड वा हेलिकप्टर हाइ अल्टिच्युड भत्ता, । (४) वायुयान इन्स्ट्रक्टर भत्ता, । (५) जहाज टाइप भत्ता (बढीमा दुई जहाज), । (६) जहाजको कमाण्ड भत्ता, । (७) जलपान तथा खाजा भत्ता । (ख) हवाई सम्भार समूह तथा अन्य हवाई समूहको लागि:- । (१) हवाई भत्ता, । (२) टर्बाइन भत्ता, । (३) जहाज टाइप भत्ता (बढीमा दुई वटा जहाज), । (४) वायुयान इन्सट्रक्टर भत्ता, । (५) जलपान तथा खाजा भत्ता, । (६) फ्लाइट इन्जिनियरिङ्ग तथा फ्लाइट प्राविधिक भत्ता । २३. सैनिक सेवा नियमावली बमोजिम हुने: यस नियमावलीमा लेखिएको कुरामा यसै नियमावली बमोजिम र नलेखिएको कुरामा सैनिक नियमावली बमोजिम हुनेछ । २४. खारेजी तथा बचाउ: (१) देहायका नियमहरू खारेज गरिएका छन्ः— । (क) सैनिक (हवाई परिवहन) नियमावली, २०३०, । (ख) सैनिक विमान सम्भार समूह नियमावली, २०४२ । (२) उपनियम (१) मा उल्लिखित नियमहरू बमोजिम भए गरेको काम कारबाही यसै नियमावली बमोजिम भए गरेको मानिनेछ । अनुसूची-१ । (नियम ६ सँग सम्बन्धित) । सैनिक हवाई सेवाको विभिन्न पदको खुल्ला तथा आन्तरिक प्रतियोगितामा उम्मेदवार हुनको लागि आवश्यक पर्ने योग्यता । १. सैनिक हवाई सेवाको विभिन्न पदको खुल्ला तथा आन्तरिक प्रतियोगितामा उम्मेदवार हुनको लागि आवश्यक पर्ने योग्यता देहाय बमोजिम रहेको छः— । (क) नेपाली नागरिक, । (ख) उपसेनानी पदको लागि आवेदन दर्ता गर्ने अन्तिम मितिसम्म अठार वर्ष उमेर पूरा भई पुरुषको हकमा उनन्तीस वर्ष र महिलाको हकमा तीस वर्ष ननाघेको र जमदार तथा अमल्दार पदको लागिअठार वर्ष उमेर पूरा भई पुरुषको हकमा पच्चीस वर्ष ननाघेको, । तर, । (१) नेपाली सेनामा कार्यरत योग्यता पुगेका सैनिकले पैंतीस वर्ष उमेर पूरा नभएसम्म बढीमा तीन पटक आवेदन दिन सक्नेछ । (२) अधिकृत क्याडेट, सहायक सेनानी र उपसेनानी मध्येबाट छनौट गरी पाइलट तालिममा पठाउनु पर्ने भएमा चौबीस वर्ष ननाघेको हुनु पर्नेछ ।
सैनिक हवाई सेवा नियमावली २०७४ (Military Air Service Regulation, 2017)

तर, । (१) नेपाली सेनामा कार्यरत योग्यता पुगेका सैनिकले पैंतीस वर्ष उमेर पूरा नभएसम्म बढीमा तीन पटक आवेदन दिन सक्नेछ । (२) अधिकृत क्याडेट, सहायक सेनानी र उपसेनानी मध्येबाट छनौट गरी पाइलट तालिममा पठाउनु पर्ने भएमा चौबीस वर्ष ननाघेको हुनु पर्नेछ । (ग) पुरुषको हकमा कम्तीमा उचाई ५ फिट ३ इन्च, छाती नफुलाउँदा ३२ इन्च र फुलाउँदा ३४ इन्च, वजन ५० के.जी. (११० पाउण्ड) महिलाको हकमा कम्तीमा उचाई ५ फिट, वजन ४० के.जी. (८८ पाउण्ड) हुनुपर्ने, । तर पाइलट समूहको महिलाको हकमा कम्तीमा ५ फिट ३ इन्च उचाई हुनु पर्नेछ । (घ) बि.एम.आई. र स्वास्थ्य परीक्षणबाट योग्य ठहरिएको, । (ङ) आँखा ± २ भन्दा बढी कमजोर नभएको, । (च) नैतिक पतन देखिने फौजदारी अभियोगमा अदालतबाट सजाय नपाएको, । (छ) तत्काल कुनै पनि राजनीतिक दलको सदस्य नभएको वा नरहेको, । (ज) कुनै आपराधिक गतिविधिमा संलग्न नभएको वा नरहेको, । (झ) कुनै विध्वंसात्मक उद्देश्य भएको संघ संस्थाको सदस्य नभएको वा नरहेको, । (ञ) नेपाल विरुद्ध जासुसी गरेको अभियोगमा सजाय नपाएको, । (ट) मानव अधिकार र मानवीय कानूनको उल्लङ्घन बापत सजाय नपाएको, । (ठ) भविष्यमा सरकारी सेवाको लागि अयोग्य ठहरिने गरी सेवाबाट बर्खास्त नभएको । २. सैनिक हवाई सेवाको आन्तरिक प्रतियोगिताद्वारा बढुवा हुने पदमा देहाय बमोजिमको थप योग्यता समेत पूरा गरेको हुनु पर्नेछः— । (क) बि.एम.आई. मा योग्य र स्वास्थ्य वर्गीकरण एमडिडिआइसिसिओएस—जी दुई वा सो भन्दा कम भएको, । (ख) शारीरिक तन्दुरुस्ती परीक्षा (बि.एफ.टि.) उत्तीर्ण गरेको, । (ग) युनिटपतिको सिफारिस भएको । अनुसूची-२ । (नियम १३ को उपनियम (१) को खण्ड (क) सँग सम्बन्धित) । बढुवाको लागि आवश्यक पर्ने तालिम । सैनिक हवाई सेवामा बढुवा हुन देहाय बमोजिमको तालिम पूरा गरेको हुनु पर्नेछः— । (१) पाइलट समूहको लागि,— । क्र.सं. बढुवा हुने पद आवश्यक पर्ने तालिम । सैनिक पेशागत हवाई पेशागत । १. सहसेनानी अधिकृत क्याडेट वेशिक वा प्राविधिक अधिकृत वेशिक तालिम (क) कमर्सियल पाइलट लाइसेन्स, एयर फोर्स वा आर्मी एभिएसनबाट पाइलट वेशिक लाइसेन्स प्राप्त गरेको, (ख) उडान लाइसेन्स नवीकरण गरेको । २. सेनानी गुल्मपति तथा स्टाफ तालिम (क) कुनै एक जहाज वा हेलिकोप्टरमा टाइप रेटिङ्ग प्राप्त गरेको, (ख) उडान लाइसेन्स नवीकरण गरेको । ३. प्रमुख सेनानी गुल्मपति तथा स्टाफ तालिम (क) कुनै एक जहाज वा हेलिकोप्टरमा पाइलट इन कमाण्ड गरेको, (ख) उडान लाइसेन्स नवीकरण गरेको । ४. महासेनानी पहिलो संशोधनद्वारा झिकिएको । उडान लाइसेन्स नवीकरण गरेको । ५. सहायक रथी पहिलो संशोधनद्वारा थप । हायर कमाण्ड तथा म्यानेजमेन्ट तालिम उडान लाइसेन्स नवीकरण गरेको । ६. उपरथी उडान लाइसेन्स नवीकरण गरेको । (२) हवाई सम्भार समूहको लागि,— । क्र.सं. बढुवा हुने पद आवश्यक पर्ने तालिम । १. हुद्दा (क) सैन्य वा प्राविधिक आधार तालिम, (ख) एभिएसन मेन्टेनेन्स थर्ड ग्रेड वा एभिएसन मेन्टेनेन्स सम्बन्धी तालिम । २. जमदार कम्तीमा छ महिना अवधिको एयरक्राफ्ट मेन्टेनेन्स सम्बन्धी वा सो सरहको तालिम वा एभिएसन मेन्टेनेन्स सेकेण्ड ग्रेड तालिम । ३. सुबेदार (क) एभिएसन मेन्टेनेन्स फष्ट ग्रेड तालिम, (ख) सैन्य वा प्राविधिक आधार तालिम । ४. सहसेनानी प्राविधिक अधिकृत आधार तालिम ।
सैनिक हवाई सेवा नियमावली २०७४ (Military Air Service Regulation, 2017)

२. जमदार कम्तीमा छ महिना अवधिको एयरक्राफ्ट मेन्टेनेन्स सम्बन्धी वा सो सरहको तालिम वा एभिएसन मेन्टेनेन्स सेकेण्ड ग्रेड तालिम । ३. सुबेदार (क) एभिएसन मेन्टेनेन्स फष्ट ग्रेड तालिम, (ख) सैन्य वा प्राविधिक आधार तालिम । ४. सहसेनानी प्राविधिक अधिकृत आधार तालिम । ५. सेनानी कम्तीमा एउटा जहाज वा हेलिकोप्टरको टाइप कोर्ष गरी नेपाली सेनाको एयरक्राफ्ट मेन्टेनेन्स अथोरिटी प्राप्त गरेको वा भि.भि.आइ.पि. फ्लाइट सेवाको हकमा नेपाल नागरिक उड्डयन प्राधिकरणबाट एयरक्राफ्ट मेन्टेनेन्स लाइसेन्स प्राप्त गरी नवीकरण गरेको । ६. प्रमुख सेनानी एयरक्राफ्ट मेन्टेनेन्स लाइसेन्स नवीकरण गरेको । ७. महासेनानी (क) नेपाली सेनाबाट एयरक्राफ्ट मेन्टेनेन्स अथोरिटी प्राप्त गरी अथोरिटी बहाल रहेको वा नेपाल नागरिक उड्डयन प्राधिकरणबाट एयरक्राफ्ट मेन्टेनेन्स लाइसेन्स प्राप्त गरी नवीकरण गरेको, पहिलो संशोधनद्वारा झिकिएको । (ख) । पहिलो संशोधनद्वारा संशोधित । ८. सहायक रथी (क) एयरक्राफ्ट मेन्टेनेन्स लाइसेन्स नवीकरण गरेको, (ख) हायर कमाण्ड तथा म्यानेजमेन्ट तालिम । (३) अन्य हवाई समूहको लागि,- । (क) ग्राउण्ड ह्याण्डलिङ्ग उपसमूहः । क्र.सं. बढुवा हुने पद आवश्यक पर्ने तालिम । १. हुद्दा (क) सैन्य वा प्राविधिक आधार तालिम,(ख) एभिएसन मेन्टेनेन्स थर्ड ग्रेड वा एभिएसन मेन्टेनेन्स सम्बन्धी तालिम । २. जमदार कम्तीमा छ महिना अवधिको ग्राउण्ड इक्वीप्मेन्ट सम्बन्धी तालिम वा सो सरहको तालिम वा एभिएसन मेन्टेनेन्स सेकेण्ड ग्रेड तालिम । ३. सुबेदार (क) एभिएसन मेन्टेनेन्स फस्ट ग्रेड तालिम,(ख) सैन्य वा प्राविधिक आधार तालिम । ४. सहसेनानी प्राविधिक अधिकृत आधार तालिम । (ख) एभिएसन बन्दोबस्ती तथा प्राप्ति उपसमूहः । क्र.सं. बढुवा हुने पद आवश्यक पर्ने तालिम । १. हुद्दा (क) सैन्य वा प्राविधिक आधार तालिम,(ख) एभिएसन स्टोर थर्ड ग्रेड गरेको वा सो सरहको तालिम । २. जमदार कम्तीमा छ महिना अवधिको एभिएसन लजिस्टिक म्यानेजमेन्ट सम्बन्धी तालिम वा मेटेरियल म्यानेजमेन्ट वेशिक वा एभिएसन स्टोर सेकेण्ड ग्रेड तालिम । ३. सुबेदार (क) एभिएसन स्टोर फस्ट ग्रेड तालिम, (ख) सैन्य वा प्राविधिक आधार तालिम । ४. सहसेनानी (क) प्राविधिक अधिकृत आधार तालिम, (ख) आधारभूत स्टोर तालिम । ५. सेनानी एडभान्स स्टोर तालिम वा एडभान्स बन्दोबस्ती तालिम वा एडभान्स मेटेरियल म्यानेजमेन्ट तालिम । (ग) डिस्प्याचर उपसमूहः । क्र.सं. बढुवा हुने पद आवश्यक पर्ने तालिम । १. सुबेदार (क) फ्लाइट डिस्प्याचर वा लोड मास्टर तालिम,(ख) सैन्य वा प्राविधिक आधार तालिम । २. सहसेनानी (क) प्राविधिक अधिकृत आधार तालिम,(ख) फ्लाइट डिस्प्याचर तालिम । ३. सेनानी नेपाली सेना वा नेपाल नागरिक उड्डयन प्राधिकरणबाट फ्लाइट अप्रेशन लाइसेन्स नवीकरण गरेको । ४. प्रमुख सेनानी नेपाली सेना वा नेपाल नागरिक उड्डयन प्राधिकरणबाट फ्लाइट अप्रेशन लाइसेन्स नवीकरण गरेको । (घ) एयर ट्राफिक कन्ट्रोलर उपसमूहः । क्र.सं. बढुवा हुने पद आवश्यक पर्ने तालिम । १. सुबेदार (क) सम्बन्धित विषयमा फस्ट ग्रेड तालिम,(ख) सैन्य वा प्राविधिक आधार तालिम । २. सहसेनानी प्राविधिक अधिकृत आधार तालिम । अनुसूची-३ । (नियम १७ को उपनियम (३) सँग सम्बन्धित) । कबलियतनामा । को सूचना वा पत्र बमोजिम पदमा बढुवाको लागि सम्भाव्य उम्मेदवार रहेका कुनै पनि उम्मेदवार मेरो नजिकको नातेदार पर्दैन ।
स्टाण्डर्ड नाप र तौल (मोहरबन्द प्याकेज) नियमावली २०७६ (Standard Weights and Measures (Sealed Package Regulation, 2019)

स्टाण्डर्ड नाप र तौल (मोहरबन्द प्याकेज) नियमावली, २०७६ । नेपाल राजपत्रमा प्रकाशित मिति । २०७७ । ०२ । ०५ । संशोधन । १. स्टाण्डर्ड नाप र तौल (मोहरबन्द प्याकेज) (पहिलो संशोधन) नियमावली, २०७७ २०७७ । ०९ । २७ । २. स्टाण्डर्ड नाप र तौल (मोहरबन्द प्याकेज) (दोस्रो संशोधन) नियमावली, २०८२ २०८२ । ०५ । १६ । स्टाण्डर्ड नाप र तौल ऐन, २०२५ को दफा ३६ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "स्टाण्डर्ड नाप र तौल (मोहरबन्द प्याकेज) नियमावली, २०७६" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा, - । (क) "अधिकतम खुद्रा बिक्री मूल्य" भन्नाले वस्तुको उत्पादन लागत र त्यस्तो वस्तुमा प्रचलित कानून बमोजिम लाग्ने सम्पूर्ण कर समावेश गरी निर्धारण गरिएको मोहरबन्द प्याकेजमा उल्लेख गरिएको अधिकतम बिक्री मूल्य सम्झनु पर्छ । (ख) "ऐन" भन्नाले स्टाण्डर्ड नाप र तौल ऐन, २०२५ सम्झनु पर्छ । (ग) "कार्यालय" भन्नाले विभाग मातहतका गुणस्तर तथा नापतौल कार्यालय सम्झनु पर्छ । (घ) "कूल परिमाण" भन्नाले प्याकिङ गर्न प्रयोग भएको वस्तु र त्यस्तो प्याकेजभित्र रहेको वस्तुको जम्मा परिमाण सम्झनु पर्छ । (ङ) "खुद परिमाण" भन्नाले प्याकेज बाहेक प्याकेजभित्र रहेको वस्तुको जम्मा परिमाण सम्झनु पर्छ । (च) "खुद्रा बिक्री" भन्नाले खुद्रा बिक्रेताले कुनै मोहरबन्द प्याकेजमा रहेको वस्तु सिधै उपभोक्तालाई बिक्री वा वितरण गर्ने कार्य सम्झनु पर्छ । (छ) "खुद्रा बिक्रेता" भन्नाले मोहरबन्द प्याकेजमा रहेको वस्तु सिधै उपभोक्तालाई बिक्री गर्ने व्यक्ति वा संस्था सम्झनु पर्छ । (ज) "घटी वा बढीको हद" भन्नाले मोहरबन्द प्याकेजभित्र रहेको वस्तुको खुद परिमाणमा यस नियममावली अनुसार स्वीकार गरिएको घटी वा बढी परिमाणको हद सम्झनु पर्छ । (झ) "टैर तौल" भन्नाले वस्तु बाहेक प्याकेजिङ गर्न प्रयोग भएको प्लास्टिक, सिसा, पीपा, टिन, व्यारल, बाकस, भाँडो, थैलो, बोरा वा यस्तै अन्य कुनै वस्तुको तौल सम्झनु पर्छ । (ञ) "प्याकिङकर्ता" भन्नाले वस्तु बिक्री गर्नु अघि मोहरबन्द प्याकेजमा प्याकिङ गर्ने व्यक्ति वा संस्था सम्झनु पर्छ । (ट) "लेबल" भन्नाले वस्तु वा वस्तु राखिएको मोहरबन्द प्याकेज वा भाँडोमा लेखिएको, छापिएको, लिथो गरिएको, चिन्ह लगाइएको, इम्बोस गरिएको, समावेश गरिएको वा अन्य कुनै किसिमले देखाइएको ट्याग, चिन्ह, तस्वीर वा अन्य कुनै विवरणात्मक वस्तु सम्झनु पर्छ । (ठ) "ब्याच" भन्नाले एक पटकमा उत्पादन गरी स्टोर गरी राखिएका मोहरबन्द प्याकेजमा रहेका वस्तुको परिमाण सम्झनु पर्छ । (ड) "विभाग" भन्नाले नेपाल गुणस्तर तथा नापतौल विभाग सम्झनु पर्छ । (ढ) "स्टाण्डर्ड प्याकेज" भन्नाले नियम ३ मा तोकिए बमोजिमको परिमाणमा वस्तु रहेको मोहरबन्द प्याकेज सम्झनु पर्छ । परिच्छेद-२ । मोहरबन्द प्याकेज सम्बन्धी मापदण्ड । ३. स्टाण्डर्ड प्याकेज बनाउनु पर्ने: (१) कुनै वस्तुको उत्पादक वा वितरकले वस्तु बिक्री वितरणको लागि प्याकिङ गर्दा अनुसूची-१ मा उल्लेख गरिएको परिमाण बमोजिम हुने गरी स्टाण्डर्ड प्याकेज बनाउनु पर्नेछ ।
स्टाण्डर्ड नाप र तौल (मोहरबन्द प्याकेज) नियमावली २०७६ (Standard Weights and Measures (Sealed Package Regulation, 2019)

परिच्छेद-२ । मोहरबन्द प्याकेज सम्बन्धी मापदण्ड । ३. स्टाण्डर्ड प्याकेज बनाउनु पर्ने: (१) कुनै वस्तुको उत्पादक वा वितरकले वस्तु बिक्री वितरणको लागि प्याकिङ गर्दा अनुसूची-१ मा उल्लेख गरिएको परिमाण बमोजिम हुने गरी स्टाण्डर्ड प्याकेज बनाउनु पर्नेछ । (२) उपनियम (१) बमोजिम तोकिएको भन्दा फरक परिमाण हुने गरी बनाइएका मोहरबन्द प्याकेज बिक्री, वितरण गर्न पाइने छैन । तर यो नियमावली प्रारम्भ हुँदाका बखत अनुसूची-१ मा उल्लेख गरिएको परिमाण भन्दा फरक हुने गरी बनाइएका मोहरबन्द प्याकेज यो नियमावली प्रारम्भ भएको मितिले छ महिनासम्म बिक्री, वितरण गर्न बाधा पर्ने छैन । दोस्रो संशोधनद्वारा थप । (३) यस नियममा अन्यत्र जुनसुकै कुरा लेखिएको भए तापनि एकाइ बिक्री मूल्य उल्लेख गरिएको मोहरबन्द प्याकेज स्टाण्डर्ड प्याकेज बाहेकको परिमाणमा बनाउन र बिक्री वितरण गर्न बाधा पर्ने छैन । ४. लेबल नराखी मोहरबन्द प्याकेज तयार गर्न वा बिक्री गर्न नहुने: कसैले पनि यस नियमावलीमा तोकिए बमोजिमको जानकारी वा घोषणा सहितको लेबल नराखी मोहरबन्द प्याकेज बनाउन, बनाउन लगाउन वा त्यस्तो मोहरबन्द प्याकेज आयात गर्न वा बिक्री, वितरण गर्न हुँदैन । ५. मोहरबन्द प्याकेजको लेबलमा खुलाउनु पर्ने विवरण: (१) प्रत्येक मोहरबन्द प्याकेजको लेबलमा देहाय बमोजिमका विवरण स्पष्ट रूपमा बुझिने गरी खुलाउनु पर्नेछ:- । (क) उत्पादकले प्याकिङ गरेको मोहरबन्द प्याकेजको हकमा उत्पादकको नाम र ठेगाना, । (ख) वितरक वा प्याकिङकर्ताले प्याकिङ गरेको मोहरबन्द प्याकेजको हकमा वितरक वा प्याकिङकर्ताको नाम र ठेगाना, । (ग) आयात गरिएका प्याकेजको हकमा आयातकर्ताको नाम र ठेगाना, । (घ) नेपाल बाहिर उत्पादन भएको तर नेपालमा आयात गरी प्याकिङ गरिएको भए आयातकर्ता र प्याकिङकर्ताको नाम र ठेगाना, । (ङ) उत्पादक, आयातकर्ता वा वितरकको सम्पर्क ठेगाना, टेलिफोन नम्बर, फ्याक्स वा ई-मेल, । (च) प्याकेजभित्र रहेका वस्तुको नाम र परिमाण तथा एक भन्दा बढी वस्तु रहेको भए प्रत्येक वस्तुको नाम र परिमाण, । (छ) प्याकेजभित्र रहेको वस्तुको खुद परिमाण, एकाइ वा सङ्ख्याको आधारमा बिक्री वितरण हुने वस्तुको हकमा प्याकेजभित्र रहेको वस्तुको जम्मा सङ्ख्या, । (ज) उत्पादन तथा प्याकिङ गरिएको मिति र आयात गरिएको वस्तुको हकमा सम्भव भएसम्म आयात गरिएको वर्ष र महिना, । (झ) अधिकतम खुद्रा बिक्री मूल्य दोस्रो संशोधनद्वारा थप । र स्टाण्डर्ड प्याकेज बाहेकको मोहरबन्द प्याकेजमा एकाइ बिक्री मूल्य, । (ञ) सम्भव भएसम्म प्याकेजभित्र रहेका वस्तुको आकार-प्रकार, । (ट) वस्तुको सम्बन्धमा दिनुपर्ने अन्य कुनै जानकारी भए सो समेत । (२) उपनियम (१) मा जुनसुकै कुरा लेखिएको भए तापनि एकै प्रकृतिको मोहरबन्द प्याकेजमा फरक फरक जानकारी वा घोषणा राख्न वा छुट्टै स्टिकर टाँस्न हुँदैन । तर प्याकेजको खुद्रा बिक्री मूल्यमा परिवर्तन भई मूल्यमा घटबढ भएमा पहिलेको अधिकतम खुद्रा बिक्री मूल्य समेत देखिने गरी घटेको वा बढेको अधिकतम खुद्रा बिक्री मूल्यको छुट्टै स्टिकर टाँस्न सकिनेछ । (३) कुनै वस्तुको प्याकेजमा त्यस्तो वस्तुको उपभोगसँग सम्बन्धित अन्य सहायक वस्तु पनि समावेश भएको रहेछ भने त्यस्ता सहायक वस्तुको जानकारी मुख्य प्याकेजमा उल्लेख गर्नु पर्नेछ ।
स्टाण्डर्ड नाप र तौल (मोहरबन्द प्याकेज) नियमावली २०७६ (Standard Weights and Measures (Sealed Package Regulation, 2019)

(३) कुनै वस्तुको प्याकेजमा त्यस्तो वस्तुको उपभोगसँग सम्बन्धित अन्य सहायक वस्तु पनि समावेश भएको रहेछ भने त्यस्ता सहायक वस्तुको जानकारी मुख्य प्याकेजमा उल्लेख गर्नु पर्नेछ । तर मुख्य प्याकेजभित्र रहेका सहायक वस्तु स्पेयर पार्टसको रूपमा बिक्री गरिने हो भने त्यस्तो प्रत्येक सहायक वस्तुको विवरण समेत त्यस्ता वस्तुको मोहरबन्द प्याकेजमा उल्लेख गर्नु पर्नेछ । (४) कुनै प्याकिङ सामग्रीमा लगाइएको स्टिकर, छाप वा उल्लेख गरिएको विवरणमा यस नियमावली बमोजिम कुनै संशोधन गर्न वा सच्याउन परेमा यो नियमावली प्रारम्भ भएको मितिले छ महिनाभित्र सम्बन्धित उत्पादक वा प्याकिङकर्ताले त्यस्तो स्टिकर, छाप वा विवरण संशोधन गर्नु वा सच्याउनु पर्नेछ । (५) उपनियम (४) मा जुनसुकै कुरा लेखिएको भए तापनि सम्बन्धित उत्पादक वा प्याकिङकर्ताले मनासिब कारण सहित त्यस्तो स्टिकर, छाप वा विवरण सच्याउने अवधि थप गरिदिनको लागि निवेदन दिएमा विभागले औचित्यको आधारमा छ महिनासम्मको अवधि थप गरिदिन सक्नेछ । (६) यस नियममा उल्लेख भएदेखि बाहेक प्रचलित कानून विपरीत नहुने गरी अन्य कुनै जानकारी उल्लेख भएका स्टिकर मोहरबन्द प्याकेजमा टाँस्न बाधा पर्ने छैन । (७) यस नियममा अन्यत्र जुनसुकै कुरा लेखिएको भए तापनि कुनै मोहरबन्द प्याकेजको लेबलमा खुलाउनु पर्ने जानकारी सम्बन्धमा कुनै प्रचलित कानूनमा विशेष व्यवस्था भएकोमा सोही बमोजिम हुनेछ । ६. लेबलको आकार र क्षेत्रफल तथा अक्षर र अङ्कको आकार: (१) कुनै वस्तुको मोहरबन्द प्याकेजको लेबलमा उल्लेख गर्नुपर्ने अङ्कको न्यूनतम उचाई देहाय बमोजिम हुनु पर्नेछ:- । (क) वस्तुको खुद परिमाणको मापन तौल वा आयतनमा भए अनुसूची-२ को तालिका (क) बमोजिम, । (ख) वस्तुको खुद परिमाणको मापन लम्बाई, क्षेत्रफल वा सङ्ख्यामा भए अनुसूची-२ को तालिका (ख) बमोजिम । (२) वस्तुको मोहरबन्द प्याकेजको लेबलमा उल्लेख गरिने अक्षरको उचाई न्यूनतम एक मिलिमिटर र अक्षर फुलाएर, ढालेर, कुँदेर वा छेडेर लेखिने भए न्यूनतम दुई मिलिमिटर हुनु पर्नेछ । अङ्ग्रेजी अङ्क "1" र अक्षरहरू 'i' (आई), 'I'(क्यापिटल आई) र 'l' (एल) बाहेक अन्य अङ्क र अक्षरको चौडाई त्यस्तो अङ्क वा अक्षरको उचाईको कम्तीमा एक तिहाई हुनुपर्नेछ । (३) पाँच घन सेन्टिमिटर वा सोभन्दा कम आयतन भएको मोहरबन्द प्याकेजमा लेबल राख्नु परेमा कुनै कार्ड वा स्टिकरमा जानकारी उल्लेख गरी नफुस्किने वा नउप्किने गरी प्याकेजमा टाँस्न सकिने छ । ७. छुट्टै घोषणा वा जानकारी उल्लेख गर्न सकिने: (१) कुनै वस्तुको मोहरबन्द प्याकेजको लेबलमा नियम ५ मा उल्लेख गरिएभन्दा भिन्न वा छुट्टै घोषणा वा जानकारी उल्लेख गर्नुपर्ने भएमा अनुसूची-२ बमोजिम तोकिएको नापको दोब्बर दायाँ र बायाँ वा तल र माथि ठाउँ खाली राखी नियम ६ बमोजिमको आकारमा त्यस्तो घोषणा वा जानकारी उल्लेख गर्नुपर्नेछ । (२) पेय पदार्थ प्याकिङ्ग गरिने पुनः प्रयोग हुने प्रकृतिको बोतलको हकमा अधिकतम खुद्रा बिक्री मूल्य बिर्को वा बोतल वा दुवैमा लेखिएको हुनु पर्नेछ । ८. घोषणा वा जानकारी उल्लेख गर्ने तरिका: (१) वस्तुको मोहरबन्द प्याकेजमा नियम ७ बमोजिम छुट्टै घोषणा वा जानकारी उल्लेख गर्दा देहाय बमोजिम गर्नु पर्नेछ:- । (क) उल्लेख गरिने घोषणा वा जानकारी स्पष्ट रूपमा बुझिने गरी उल्लेख गर्ने, ।
स्टाण्डर्ड नाप र तौल (मोहरबन्द प्याकेज) नियमावली २०७६ (Standard Weights and Measures (Sealed Package Regulation, 2019)

८. घोषणा वा जानकारी उल्लेख गर्ने तरिका: (१) वस्तुको मोहरबन्द प्याकेजमा नियम ७ बमोजिम छुट्टै घोषणा वा जानकारी उल्लेख गर्दा देहाय बमोजिम गर्नु पर्नेछ:- । (क) उल्लेख गरिने घोषणा वा जानकारी स्पष्ट रूपमा बुझिने गरी उल्लेख गर्ने, । (ख) खुद परिमाण र अधिकतम खुद्रा बिक्री मूल्यको अङ्क छाप्दा वा उल्लेख गर्दा लेबलको पृष्ठभूमि भन्दा फरक रङ्ग प्रयोग गर्ने, । तर अङ्क वा अक्षर सिसा वा प्लास्टिकको सतहमा फुलाएर, ढालेर, कुँदेर वा छेडेर लेखिएको भए फरक रङ्ग प्रयोग गर्न अनिवार्य हुने छैन । (२) मोहरबन्द प्याकेजमा रहेको तरल पदार्थको माध्यमबाट पढ्ने गरी कुनै घोषणा वा जानकारी प्याकेजमा उल्लेख गर्नु हुँदैन । (३) कुनै मोहरबन्द प्याकेजलाई बाहिरबाट कुनै बट्टा वा अन्य वस्तुले बेरिएको वा छोपिएको भए त्यस्तो प्याकेजमा उल्लेख भएको घोषणा वा जानकारी त्यसरी बाहिरबाट बेरिएको वा छोपिएको प्याकेज वा खोलमा समेत उल्लेख गर्नु पर्नेछ । तर त्यस्ता प्याकेज वा खोल पारदर्शी भई भित्र लेखिएको घोषणा वा जानकारी सजिलै पढ्न सकिने अवस्था भएमा बाहिरी प्याकेज वा खोलमा उक्त घोषणा वा जानकारी उल्लेख गर्न अनिवार्य हुने छैन । ९. विवरण, घोषणा वा जानकारीको भाषा: नियम ५ बमोजिम कुनै मोहरबन्द प्याकेजको लेबलमा खुलाउनु पर्ने विवरण तथा नियम ७ बमोजिम उल्लेख गरिने घोषणा वा जानकारी नेपाली वा अङ्ग्रेजी भाषामा सर्वसाधारणले बुझ्ने गरी उल्लेख गर्नु पर्नेछ । तर नेपाली वा अङ्ग्रेजी सहित अन्य कुनै भाषाको प्रयोग गर्न बाधा पर्ने छैन । १०. मोहरबन्द प्याकेजमा परिमाण उल्लेख गर्नुपर्ने: (१) मोहरबन्द प्याकेजको लेबलमा प्याकेजभित्र रहेको वस्तुको खुद परिमाण उल्लेख गर्दा ट्यार तौल बाहेकको परिमाण उल्लेख गर्नु पर्नेछ । (२) मोहरबन्द प्याकेजभित्र रहेको वस्तुको तौल वा नाप कुनै वातावरणीय कारणले समय अनुसार परिवर्तन नहुने वा नगण्य मात्रामा हुने प्रकृतिको भएमा त्यस्ता वस्तुको खुद परिमाण उल्लेख गर्दा "प्याकिङ्ग गर्दा" वा यस्तै अन्य शब्दको प्रयोग गर्नु हुँदैन । तर अनुसूची-३ मा उल्लिखित वस्तुको तौल उल्लेख गर्दा "प्याकिङ्ग गर्दा" भन्ने शब्द प्रयोग गर्न सकिनेछ । ११. मोहरबन्द प्याकेजभित्र रहेको वस्तुको परिमाण उल्लेख गर्ने तरिका: (१) मोहरबन्द प्याकेजभित्र रहेको वस्तुको परिमाण उल्लेख गर्दा नाप वा तौल, सङ्ख्या वा नाप, तौल वा सङ्ख्याको संयोजन गरी उपभोक्तालाई वस्तुको परिमाणको बारेमा पूर्ण र सही जानकारी प्राप्त हुनसक्ने गरी उपयुक्त एकाइमा उल्लेख गर्नु पर्नेछ । (२) अनुसूची-४ मा उल्लेख गरिएका वस्तुको सम्बन्धमा सोही बमोजिम र सो बाहेक अन्य वस्तुको परिमाण उल्लेख गर्दा देहाय बमोजिमको एकाइ प्रयोग गर्नु पर्नेछ:- । (क) ठोस, अर्ध ठोस वा बाक्लो तरल वा ठोस र तरलको मिश्रण भएका वस्तुको लागि तौलको एकाइ, । (ख) लम्बाईको आधारमा खरिद बिक्री हुने वस्तुको लागि लम्बाईको एकाइ, । (ग) क्षेत्रफलको आधारमा खरिद बिक्री हुने वस्तुको लागि क्षेत्रफलको एकाइ, । (घ) आयतनको आधारमा खरिद बिक्री हुने ठोस वा तरल वस्तुको लागि आयतनको एकाइ, । (ङ) सङ्ख्याको आधारमा खरिद बिक्री हुने वस्तुको लागि सङ्ख्याको एकाइ । (३) उपनियम (२) को खण्ड (क) अनुसारको एकाइको प्रयोग हुने वस्तुको हकमा सङ्ख्याको एकाइ समेत उल्लेख गर्न सकिनेछ ।
स्टाण्डर्ड नाप र तौल (मोहरबन्द प्याकेज) नियमावली २०७६ (Standard Weights and Measures (Sealed Package Regulation, 2019)

(घ) आयतनको आधारमा खरिद बिक्री हुने ठोस वा तरल वस्तुको लागि आयतनको एकाइ, । (ङ) सङ्ख्याको आधारमा खरिद बिक्री हुने वस्तुको लागि सङ्ख्याको एकाइ । (३) उपनियम (२) को खण्ड (क) अनुसारको एकाइको प्रयोग हुने वस्तुको हकमा सङ्ख्याको एकाइ समेत उल्लेख गर्न सकिनेछ । (४) वस्तुको परिमाण उल्लेख गर्दा नाप, तौल वा सङ्ख्याको आधारमा मात्र प्याकेजमा रहेको वस्तुको आकार, प्रकार र सङ्ख्या सम्बन्धी पूर्ण जानकारी हुन नसक्ने अवस्था भएमा नाप, तौल वा सङ्ख्या बाहेक आकार, प्रकार र सङ्ख्या समेत उल्लेख गर्नु पर्नेछ । (५) मोहरबन्द प्याकेजको वस्तुको परिमाण उल्लेख गर्दा कुनै शब्द वा वाक्य प्रयोग गरी परिमाण सम्बन्धी अपूर्ण वा भ्रमपूर्ण जानकारी उल्लेख गर्नु हुँदैन । १२. नाप वा तौलको एकाइ उल्लेख गर्ने तरिका: (१) मोहरबन्द प्याकेजको लेबलमा नाप, तौल वा सङ्ख्याको एकाइ देहाय बमोजिम उल्लेख गर्नु पर्नेछ:- । (क) एक किलोग्रामभन्दा कम तौलको एकाइ भएमा ग्राममा, । (ख) एक मिटरभन्दा कम लम्बाईको एकाइ भएमा सेन्टिमिटरमा, । (ग) एक वर्ग मिटरभन्दा कम क्षेत्रफलको एकाइ भएमा वर्ग डेसिमिटरमा, । (घ) एक घन मिटरभन्दा कम आयतनको एकाइ भएमा घन सेन्टिमिटरमा, । (ङ) एक लिटरभन्दा कम आयतनको एकाइ भएमा मिलिलिटरमा, । (च) एक किलोग्राम वा सोभन्दा बढी तौलको एकाइ भएमा किलोग्राम र कुनै किलोग्रामको भिन्नलाई दशमलवमा वा ग्राममा, । (छ) एक मिटर वा सो भन्दा बढी लम्बाईको एकाइ भएमा मिटर र कुनै मिटरको भिन्नलाई दशमलवमा, । (ज) एक वर्गमिटर वा सोभन्दा बढी क्षेत्रफलको एकाइ भएमा वर्ग मिटर र कुनै वर्ग मिटरको भिन्नलाई दशमलवमा, । (झ) एक घनमिटर वा सोभन्दा बढी आयतनको एकाइ भएमा घन मिटर र कुनै घन मिटरको भिन्नलाई दशमलवमा, । (ञ) एक लिटर वा सोभन्दा बढी आयतनको एकाइ भएमा लिटर वा कुनै लिटरको भिन्नलाई दशमलवमा । (२) कुनै वस्तुको परिमाण एक किलोग्राम, एक मिटर, एक वर्गमिटर, एक घन डेसिमिटर, एक लिटर भएमा सुविधा अनुसार क्रमशः ग्राम, सेन्टिमिटर, वर्ग डेसिमिटर, घन सेन्टिमिटर वा मिलिलिटरमा पनि उल्लेख गर्न सकिनेछ । (३) कुनै मोहरबन्द प्याकेजमा वस्तुको परिमाण उल्लेख गर्दा दर्जन, स्कोर, ग्रस, गेट ग्रस वा यस्तै अन्य शब्दको प्रयोग गर्नु हुँदैन । (४) एकाइको प्रतिक वा चिन्ह प्रयोग गर्दा प्याकेजको लेबलमा खुद परिमाण उल्लेख गर्दा एकाइको अन्तर्राष्ट्रिय प्रणाली (एस.आई.) को प्रयोग र सङ्ख्याको आधारमा बिक्री गरिने वस्तुको सङ्ख्याको लागि अङ्ग्रेजी अक्षर "N" वा "U" वा नेपालीमा "गोटा" भन्ने शब्द प्रयोग गर्नु पर्नेछ । दोस्रो संशोधनद्वारा थप । १२क. एकाइ बिक्री मूल्य उल्लेख गर्ने तरिका : मोहरबन्द प्याकेजको लेबलमा एकाइ बिक्री मूल्य (दशमलव पछि दुई स्थानमा राउन्ड अफ) लाई देहाय बमोजिम उल्लेख गर्नु पर्नेछ:- । (क) खुद तौल एक किलोग्रामभन्दा कम भएमा प्रति ग्रामको मूल्य र खुद तौल एक किलोग्रामभन्दा बढी भएमा प्रति किलोग्रामको मूल्य, । (ख) खुद लम्बाई एक मिटरभन्दा कम भएमा प्रति सेन्टिमिटरको मूल्य र खुद लम्बाई एक मिटरभन्दा बढी भएमा प्रति मिटरको मूल्य, । (ग) खुद आयतन एक लिटरभन्दा कम भएमा प्रति मिलिलिटरको मूल्य र खुद आयतन एक लिटरभन्दा बढी भएमा प्रति लिटरको मूल्य, । (घ) सङ्ख्यामा भएमा प्रति गोटाको मूल्य ।